ദീപോത്സവം ആഘോഷിക്കുന്നതിനായി ഉത്തര്പ്രദേശ് സര്ക്കാര് നവംബര് 3 ന് അയോധ്യയില് 12 ലക്ഷം മണ്വിളക്കുകള് തെളിയിക്കും ന്യൂഡല്ഹി: ദീപോത്സവം ആഘോഷിക്കുന്നതിനായി ഉത്തര്പ്രദേശ് സര്ക്കാര് നവംബര് 3 ന് അയോധ്യയില് 12 ലക്ഷം മണ്വിളക്കുകള് തെളിയിക്കും. കഴിഞ്ഞ വര്ഷം 6 ലക്ഷത്തിലധികം മണ്വിളക്കുകള് കത്തിച്ച് ലോക റെക്കോര്ഡ് സ്ഥാപിച്ചിരുന്നു. ഈ വര്ഷം സരയൂ നദിയുടെ തീരത്ത് 9 ലക്ഷം വിളക്കുകളും ക്ഷേത്രനഗരമായ അയോധ്യയ്ക്ക് ചുറ്റും 3 ലക്ഷം ദീപങ്ങളും തെളിയിക്കും. രാംലീലയുടെ അരങ്ങേറ്റവും ലേസര് ഷോയ്ക്കൊപ്പം 3ഡി ഹോളോഗ്രാഫിക് ഡിസ്പ്ലേയും ഉള്പ്പെടുന്ന അഞ്ച് ദിവസത്തെ പരിപാടിയാണ് അയോധ്യയില് സംഘടിപ്പിക്കുന്നത്. നവംബര് 1 ന് ആഘോഷങ്ങള് ആരംഭിക്കും, നവംബര് 3 ന് വൈകുന്നേരം 6 മുതല് 6:30 വരെ ദീപങ്ങള് തെളിക്കും. ശ്രീലങ്കയില് നിന്നുള്ള ഒരു സാംസ്കാരിക സംഘത്തെയും രാംലീല അവതരിപ്പിക്കാന് ക്ഷണിച്ചിട്ടുണ്ടെന്നും നവംബര് 1 മുതല് 5 വരെ മറ്റ് സാംസ്കാരിക പരിപാടികള് ഉണ്ടാകുമെന്നും സര്ക്കാര് പുറത്തിറക്കിയ പ്രസ്താവനയില് പറയുന്നു.